આ સમગ્ર સીરીઝ મેક્ષ’ની છે છતાં પણ અહીંયા ચાર્લીઝ થેરોન’ની ફ્યુંરીઓસા તેનાથી એક ડગલું આગળ નીકળી જાય છે , તે હદે તેનું પાત્ર નિખરે છે અને તેટલી જ ઈન્ટેનસ્ડ તેની આંખો દ્વારા કરાયેલી એક્ટિંગ છે :: જય ચાર્લીઝ થેરોન :: પહેલાવહેલા જ્યોર્જ મિલરે ફ્યુંરીઓસા’નાં પાત્રને કેન્દ્રમાં રાખીને તેની સોલો એનીમેશન બનાવવાનું વિચારેલું ! પણ તે મુખ્ય વિચાર તેમણે પડતો મુક્યા બાદ પણ એ રીતે પૂરો કર્યો કે ; [ એક ઈન્ટરવ્યું દરમ્યાન ] જયારે હું સ્ક્રીનપ્લે લખી રહ્યો હતો ત્યારે મને એ ખૂંચ્યું કે ઈમોર્ટન’ની પાંચેય પત્નીઓને , મેક્ષ ‘ એક પુરુષ ‘ ભગાડી જવામાં મદદ કરી રહ્યો છે અને ત્યારે મેં ફયુરીઓસા – એક સ્ત્રી યોધ્ધા’ને આ સાહસ સોંપવાનું નક્કી કર્યું ; જેમકે મુવીમાં બતાવાયું છે કે ” સ્ત્રીઓ કાઈ તમારી મિલકત નથી કે નથી કોઈ નિર્જીવ વસ્તુ’ઓ ” કે જેના પર તમે અબાધિત અધિકાર ભોગવી શકો ! અમે જાતે જ અમારી મંઝીલ ખોળીશું અને મુક્તિ પણ જાતે જ અર્જિત કરીશું !! જયારે સામે છેડે ફ્યુરીઓસા’થી થોડાક ઉણા ઉતરતા [ એટલે થોડુક જ ] મેક્ષ’નું એક અસ્તિત્વ’ને ટકાવી રાખવા મથનાર સંઘર્ષ’રત વ્યક્તિમાંથી , અસ્તિત્વ’ને ઉંચે ઉઠાવનાર એક હીરો’માં રૂપાંતર થાય છે [ આવનાર સિકવલ’માં કદાચ મેક્ષ’નો દબદબો વધશે કેમકે મહદઅંશે ફ્યુરીઓસા તેમાં નહિ હોય .]